रेखा गुप्ता

रेखा गुप्ता एक भारतीय राजनीतिज्ञा तथा वर्तमान दिल्ली की मुख्यमंत्री हैं। वे वर्तमान दिल्ली विधानसभा में शालीमार बाग से विधायक हैं। वे भारतीय जनता पार्टी की राजनेत्री हैं।
वह इस पद को संभालने वाली चौथी महिला हैं। गुप्ता ने पहले दिल्ली विश्वविद्यालय छात्र संघ के महासचिव और अध्यक्ष के रूप में कार्य किया , भारतीय जनता पार्टी से संबंधित , गुप्ता पार्टी की राष्ट्रीय कार्यकारिणी की सदस्य और दिल्ली राज्य इकाई की महासचिव भी हैं ।

प्रारंभिक जीवन और शिक्षा
रेखा गुप्ता का जन्म 19 जुलाई 1974 को हरियाणा के जुलाना में हुआ था। उन्होंने दिल्ली विश्वविद्यालय के तहत दौलत राम कॉलेज से स्नातक की उपाधि प्राप्त की और 2022 में चौधरी चरण सिंह विश्वविद्यालय, मेरठ के तहत आईएमआईआरसी कॉलेज ऑफ लॉ भैना, गाजियाबाद से एलएलबी पूरी की ।
राजनीतिक कैरियर
वह तीन बार पार्षद रह चुकी हैं और दक्षिण दिल्ली नगर निगम (एसडीएमसी) की पूर्व मेयर हैं। वह 2007 और 2012 में उत्तरी पीतमपुरा (वार्ड 54) से दिल्ली पार्षद चुनाव के लिए चुनी गई थीं।  उन्हें 2022 में भाजपा ने आप की शैली ओबेरॉय के खिलाफ एमसीडी मेयर पद के उम्मीदवार के रूप में भी खड़ा किया था।

रेखा गुप्ता भाजपा महिला मोर्चा की राष्ट्रीय उपाध्यक्ष हैं और इससे पहले वह भारतीय जनता पार्टी, दिल्ली की महासचिव रह चुकी हैं ।

रेखा गुप्ता ने 2025 के विधानसभा चुनाव में शालीमार बाग विधानसभा क्षेत्र से आप की बंदना कुमारी को 29,595 मतों के अंतर से हराया । 

रेखा गुप्ता राष्ट्रीय स्वयंसेवक संघ की भी सदस्य थीं और उन्होंने अपनी राजनीतिक यात्रा अखिल भारतीय विद्यार्थी परिषद के सदस्य के रूप में शुरू की थी । 

रेखा गुप्ता को 19 फरवरी, 2025 को राष्ट्रीय राजधानी में आयोजित बैठक में एनसीटी दिल्ली में भाजपा विधायक दल का नेता चुना गया। भाजपा विधायक दल के नेता के रूप में अपने चुनाव के बाद, रेखा गुप्ता ने उपराज्यपाल  वीके सक्सेना से मुलाकात की और दिल्ली में नई सरकार बनाने का दावा पेश किया।

सन्दर्भ

श्रेणी:जीवित लोग
श्रेणी:दिल्ली के मुख्यमंत्री